สามารถเพิ่มโซเดียมขึ้นมาได้อย่างไรคะ ควรทานอาหารประเภทอะไร หรือควรปรับพฤติกรรมอย่างไรคะ
สวัสดีค่ะ โซเดียมเป็นเกลือแร่หลักสำคัญชนิดหนึ่งในร่างกายในการคงความดันโลหิต รักษาสมดุลน้ำ ช่วยในการทำงานของระบบประสาท ค่าปกติจะอยู่ระหว่าง 135-145 mEq/Lภาวะโซเดียมต่ำอาจเกิดจากการที่เราดื่มน้ำมากหลังจากการออกกำลังโดยได้รับเกลือไม่เพียงพอ มีโรคไตบางชนิดที่ทำให้การเก็บเกลือแร่กลับสู่ร่างกายสูญเสียไป ไตวาย หัวใจวาย ตับแข็ง อาเจียนมากๆ หรือได้ยาขับปัสสาวะอาการที่พบได้เช่น คลื่นไส้อาเจียน สับสน เพลียไม่มีแรง กระสับกระส่าย กล้ามเนื้ออ่อนแรง เป็นตะคริว หรือชักหมดสติการรักษา มักจะต้องหาสาเหตุก่อนว่าสาเหตุจากอะไรแล้วแก้สาเหตุให้ได้ แต่ในระยะเฉียบพลันแพทย์มักจะให้สารน้ำที่มีเกลือแร่โซเดียมเข้าไปให้เพียงพอก่อน ถ้าต่ำไม่มากอาจจะเป็นการรักษาแบบผู้ป่วยนอกคือให้เกลือแร่มารับประทานและนัดกลับไปติดตามค่าเลือด ในระหว่างนี้งดการดื่มน้ำมากๆ รับประทานอาหารได้ตามปกติ อาจกินอาหารที่มีเกลือได้บ้าง แต่ไม่มากจนเกินไป